text: Í kvøld kl. 18 spæla TB og Fleyr sera avgerandi dyst um rættin at møta SÍ í finalunum um føroyameistaraheitið í flogbólti í Føroya Tele-deildini hjá kvinnum.
text: #000002
text: Í kvøld kl. 18 spæla TB og Fleyr sera avgerandi dyst um rættin at møta SÍ í finalunum um føroyameistaraheitið í flogbólti í Føroya Tele-deildini hjá kvinnum. Vinnur Fleyr trý stig, so má finaludreymurin hjá TB metast at vera mest sum brostin, men vinnur TB sær hinvegin trý stig, so verður aftur ein líka avgerandi dystur teirra millum longu sunnudagin, tá liðini møtast aftur í Havn.
text: #000004
text: Støðan fyri dystin er tann, at Fleyr er á øðrum plássi við 31 stigum, sjey stig frammanfyri TB, sum tó hevur spælt tveir dystir færri.
text: #000005
text: TB hevur higartil fingið fult stigatal ímóti øllum teimum niðastu fýra, men einki stig fingið ímóti teimum tveimum ovastu, SÍ og Fleyr. Men av tí at Fleyr hevur mist fleiri stig ímóti teimum niðaru liðunum, hevur TB framvegis møguleikan at taka finaluplássið frá Fleyr.
text: #000007
text: Um restin av kappingini háttar seg, sum hon hevur gjørt higartil, og TB heldur fram at vinna fult stigatal ímóti teimum niðastu fýra, men einki fær ímóti SÍ, so kemur TB upp á 36 stig – og tá eru hesir báðir dystirnir ímóti Fleyr ikki íroknaðir. Fær Fleyr somuleiðis fulla úrtøku í sínum dystum ímóti teimun fýra niðastu – og einki stig ímoti SÍ – so kemur Fleyr upp á 37 stig, eitt meira enn TB. Men tá eru teir tveir dystirnir ímóti TB nú um vikuskiftið ikki roknaðir við. Tí eru hesir dystirnir at rokna sum lagnudystir fyri TB og Fleyr.
text: #000008